**ZAPISNIK SA SJEDNICE UČITELJSKOG VIJEĆA**

*održanog 5. srpnja 2016. godine u 9,00 h*

**DNEVNI RED:**

1. Usvajanje zapisnika sa prošle sjednice Učiteljskog vijeća
2. Rezultati dopunske nastave i predmetnih ispita
3. Analiza uspjeha učenika u školskoj 2015./2016. godini
4. Prijedlog broja razrednih odjela i razrednika
5. Kalendar rada za novu školsku 2016./2017. godinu
6. Promjene u tjednom zaduženju učitelja
7. Zahtjev roditelja za priznanje inozemne isprave
8. Različito

Dnevni red jednoglasno je prihvaćen.

Ad 1)

Zapisnik s prošle sjednice učiteljskog vijeća jednoglasno je usvojen.

Ad 2)

Pedagoginja Matija Zidar izvijestila je o rezultatima dopunske nastave iz matematike, učenica K. A. uspješno je odradila dopunski rad te ima zaključenu ocjenu dovoljan ( 2 ).

Učenica I. G., pristupila je polaganju predmetnih ispita iz geografije, matematike i povijesti te ih položila s vrlo dobrim ( 4 ).

Ad 3)

Analiza uspjeha učenika

Uspjeh učenika nižih razreda je sljedeći:

odličan ( 5 ) – 38,2 %

vrlo dobar ( 4 ) – 40,4%

dobar ( 3 ) – 19,3 %

dovoljan ( 2 ) – 0,9 %

Ukupno 157 učenika u razrednoj nastavi.

Ukupan uspjeh učenika je sljedeći:

odličan ( 5 ) – 125 učenika

vrlo dobar ( 4 ) – 133 učenika

dobar ( 3 ) – 33 učenika

dovoljan ( 2 ) – 33 učenika

nedovoljan ( 1 ) – 3 učenika

Tri učenika se upućuju na ponavljanje razreda jer imaju po tri negativne ocjene i to iz matematike, hrvatskog jezika i povijesti.

Jedna učenica je upućena na produženu nastavu.

2014./ 2015. bilo je 350 učenika, ove školske godine 2015./ 2016. Broj učenika se smanjio na 328.

Opravdanih izostanaka ima 10 642 sata, u razrednoj nastavi je to 3570 dok predmetna nastava ima 7072 sata.

Neopravdanih sati je ukupno 106.

Pohvale je dobilo 30 učenika iz razredne nastave, 14 iz predmetne, dok je sveukupno nagrađenih bilo 40 učenika.

Ove godine je po prilagođenom programu je išlo 9 učenika iz razredne nastave i 2 individualiziranom programu, 8 učenika iz predmetne po prilagođenom programu i 4 individualiziranom.

Ad 4)

Prijedlog broja razrednih odjeljenja i razrednika za sljedeću školsku godinu je:

Matična škola

**Razredna nastava**

1. Jasna Petrović – 1. razred – 26 učenika
2. Dubravka Bedeković – 2. razred – 15 učenika
3. Martina Dujmović – 3. razred – 17 učenika
4. Anita Jendrašić – 4. razred – 17 učenika

Ukupno **75** učenika.

**Predmetna nastava**

1. 5a – M. Horvat Kokot – 20 učenika
2. 5b – Saša Cabunac – 20 učenika
3. 6a – Stjepan Čuljak – 22 i jedan ponavljač
4. 6b – Vesna Matovina – 21 i jedan ponavljač
5. 7a – Ivan Selci – 22 učenika
6. 7b – Ljerka Novosel – 18 učenika
7. 8a – Gordana Ćurik – 22 učenika
8. 8b – Sanja Barbarić – 21 učenik

Ukupno **168** učenika.

**Područna škola Lozan**

1. Razred – 3 učenika
2. Razred – 2 učenika

Ukupno 5 učenika, razrednica Mirela Valinčić

1. Razred – 5 učenika
2. Razred – 3 učenika

Ukupno 8 učenika, razrednica Martina Lončar

**Područna škola Rogovac**

1. razred – 2 učenika
2. razred – 1 učenik
3. razred – 1 učenik
4. razred – 4 učenika

Ukupno 8 učenika, razrednica Jelena Mandić

**Područna škola Bušetina**

1. razred – 7 učenika – Mateja Fras
2. razred – 10 učenika – Gordana Brlas
3. razred – 9 učenika – Melita Guth Santro
4. razred – 9 učenika – Martina Tolušić

Ukupno 35 učenika.

**Područna škola Okrugljača**

1. razred – 3 učenika

3. razred – 5 učenika

Ukupno 8 učenika, razrednica Marija Jurković.

1. razred – 2 učenika

4. razred – 3 učenika

Ukupno 5 učenika, razrednica Monika Ružić.

**Područna škola Vukosavljevica**

1. razred – 3 učenika

4. razred – 6 učenika

Ukupno 9 učenika, razrednica Željka Volenik.

1. razred – 2 učenika
2. razred – 3 učenika

Ukupno 5 učenika, razrednica Marina Radinović.

U odnosu na prošlu školsku godinu imat ćemo jedan odjel manje u 2016./ 2017. godini.

Ad 5)

Nova školska godina 2016./ 2017. počet će 5. rujna i trajat će do 14. lipnja 2017.

15. lipnja je Tijelovo – neradni dan, stoga ljetni praznici počinju 16.lipnja 2017.

Božićni praznici počinju 27. prosinca 2016. i traju do 11. siječnja 2017.

Drugo polugodište kreće 12. siječnja i traje do 16. lipnja.

Kalendar rada za novu školsku godinu bit će izvješen na oglasnoj ploči.

Uskrs je 16. travnja, a proljetni praznici kreću od 13. - 21 travnja.

U slučaju otvorenja nove škole u Bušetini 5. rujna, tog dana će se ići na otvorenje u Bušetinu.

Ad 6)

Zbog smanjenja jednog odjela u PŠ Vukosavljevici dolazi i do promjene tjednog zaduženja učitelja. Vjeroučitelj Mihael Kos više neće imati 6 sati vjeronauka nego 4 sata. Nastavnica Ljerka Novosel neće putovati u Vukosavljevicu nego će uzeti glazbeni u drugom razredu jer će učiteljica Dubravka Bedeković uzeti jedan sat bonusa.

Od ove godine prvi razred više ne uči njemački nego engleski jezik stoga nastavnica njemačkog jezika više nema 13 nego 11 sati njemačkog jezika.

Ad 7)

Obitelj Dražetić se nedavno doselila u Vukosavljevicu iz Bosne i Hercegovine te su roditelji predali zahtjev za priznanje inozemne isprave. Ravnateljica traži da se imenuje jedna osoba koja će pregledati izvješće na temelju kojeg se donosi odluka koja će biti predstavljena učiteljskom vijeću. Predložena je pedagoginja Matija Zidar.

Ad 8)

Ravnateljica obavještava da nam je Crveni križ i jedna škola s otoka Krka koju je kontaktirala učiteljica Jasna Petrović donirala rabljene udžbenike. Ravnateljica moli da razrednici obavijeste roditelje kojima su ti udžbenici potrebni i kojima će udžbenici pomoći.

Prvi radni dan nakon godišnjih odmora bit će 24. kolovoza 2016. kada će se održati sjednica učiteljskog vijeća u 9,00.

Ove godine učiteljica Jadranka Celić odlazi u mirovinu. Kolegica Anita, ravnateljica i pedagoginja su joj uputile par lijepih riječi te se zahvalile na svemu što je pružila učenicima i školi u svom djelovanju.

Pošto nije bilo nikakvih upita, ravnateljica je zaključila sjednicu.

Zapisničarka: Marina Ilić

 Ravnateljica: Marijana Novak Stanić